เดิมเป็นร้านโบราณบานบุรี แต่มีการปรับเปลี่ยนเล็กน้อยโดยตอนนี้ไม่มีดนตรีสดแล้ว และมีการปรับลดราคาอาหารลงบางเมนูลง ครับ แต่โดยรวมบรรยากาศยังคงเดิม ค่ำนี้เลยหาอะไรทานกันเล็กน้อยครับ มาลงตัวที่เมนู ...

1. ข้าวหมูอบ [59 บาท] หมูอบราดน้ำซอสรสชาติเค็มหวาน มีกลิ่นของพริกไทยเล็กน้อย ทานคู่กับไข่คน อร่อยลงตัวดีครับ 
2. ข้าวกะเพราไก่+ไ่ข่ดาว [59 บาท] กะเพราไก่ที่นี่รสชาติเข้มข้นครบรส ค่อนข้างมันไปสักเล็กน้อย แต่ก็อร่อยดีครับ 
3. แกงจืดเต้าหู้หมูสับ [89 บาท] ลงตัวครับถ้วยนี้ รสเข้มข้นแต่ผมว่าความหวานของน้ำซุปเหมือนจะมาจากพวกซุปก้อนนะครับ ส่วนหมูสับหมักเครื่องรสอร่อยและเนื้อนุ่ม 
4. ขนมปังปิ้งนมข้นไมโล [20 บาท] จานนี้สั่งมาทานเล่นๆ หลังจากทานอาหารเสร็จ แต่ผิดหวังเล็กน้อยครับ เพราะขนมปังปิ้งจนแข็ง ไมโลป้ายๆ มานิดหน่อย แถมเกาะกันเป็นก้อนเลย

** โดยรวมๆ ก็ยังโอเคเหมือนเดิมครับสำหรับอาหาร ทั้งปริมาณ คุณภาพ และรสชาติ เหมาะสมกับราคา 
** Free WiFi    